****

**Društvo šola zdravja**

Slamnikarska 18, 1230 Domžale

**ZAPISNIK**

7. rednega letnega zbora članov, ki se je vršil dne 19. marca 2016 ob 10.00 uri v Osnovni šoli Domžale, Bistriška ul. 19, Domžale.

Letni zbor se je pričel z uvodnimi besedami ter pozdravom predsednice gospe Zdenke Katkić. Kot predstavnik občine Domžale in KS je zbor pozdravil gospod dr. Franc Habe. Prav tako je zbor pozdravila predstavnica Športne unije Slovenije, ga. Leni Fafangel in dr. Nikolay Grishin.

**Ad/1 Izvolitev delovnega predsedstva in komisij**

Zbor članov je začela predsednica Društva šole zdravja Zdenka Katkić. Podala je predlog treh članov za delovno predsedstvo zbora, predlog za zapisnikarja zbora in predlog dveh članov za overovatelja zapisnika ter hkrati tudi predlog dveh članov za verifikacijsko komisijo. Ker drugih predlogov ni bilo, je zbor izvedel volitve z dvigom rok.

Soglasno so bili sprejeti naslednji

**SKLEPI:** 1. **V tričlansko delovno predsedstvo so izvoljeni**:

1) Dr. Franc Habe/Domžale

2) Vesna Janjič/Ptuj

3) Magdalena Kezunovič/ Piran

2. **Za zapisnikarja se izvoli Lidija Leskovšek, za overovatelja zapisnika pa**

1) Jana Vrhovnik /Mengeš

2) Sonja Mavrič/ Ljubljana

3. **V verifikacijsko komisijo so izvoljeni:**

1) Tončka Grilj /Domžale

2) Irena Osolnik/Domžale

ZA so glasovali vsi člani, PROTI ni bil nihče, VZDRŽAL se ni nihče.

Predsednik delovnega predsedstva dr. Franc Habe se je v imenu vseh izvoljenih zahvalil za izvolitev in zaupanje. Verifikacijsko komisijo je pozval naj mu preda poročilo o sklepčnosti zbora.

Verifikacijska komisija je ugotovila, da ima na tem občnem zboru pravico odločati 2.027 članov. 1/5 od 2.027 je 405 članov. Od tistih, ki so imeli pravico odločati je prisotnih 234 članov. Verifikacijska komisija je ugotovila, da v skladu s 13. členom Statuta Društva šole zdravja, zbor **ni sklepčen.** Poročilo verifikacijske komisije je sestavni del tega zapisnika.

Predsednik delovnega predsedstva dr. Franc Habe je v skladu s 13. členom Statuta DŠZ začetek seje odložil za 15 minut, na kar bo začel zbor veljavno sklepati s prisotnimi člani Društva šole zdravja.

**Ad/2 Potrditev dnevnega reda**

Predsednik delovnega predsedstva dr. Franc Habe prebere dnevni red, , ki so ga v gradivu prejeli vsi člani DŠZ in sicer:

1. Izvolitev delovnega predsedstva
2. Potrditev dnevnega reda,
3. Letno poročilo o delu za leto 2015
4. Letno finančno poročilo za leto 2015
5. Poročilo nadzornega odbora
6. Program dela za leto 2016
7. Finančni načrt za leto 2016,
8. Predsednica odstopna izjava
9. Razno.

G. Dane Klepec, član NO DŠZ glede na odstopno izjavo predsednice društva Zdenke Katkić smatral za potrebno, da se spremeni dnevni red in podal nov predlog dnevnega reda in sicer:

1. Izvolitev delovnega predsedstva  
2. Potrditev dnevnega reda  
3. Letno poročilo o delu za leto 2015  
 a) Poročilo o delu društva   
 b) Poročilo Upravnega odbora   
4. Letno finančno poročilo za leto 2015   
5. Predsednica - odstopna izjava   
6. Poročilo nadzornega odbora  
7. Program za leto 2016   
8. Finančni načrt za leto 2016  
9. Razno

Predsednik delovnega predsedstva dr. Franc Habe je dal predlog dnevnega reda, s predlagano spremembo na glasovanje.

Soglasno je bil sprejet je bil

**SKLEP:** Predlagani dnevni red se sprejeme.

**Ad/3 Letno poročilo o delu društva za leto 2015**

* **Poročilo o delu društva**
* **Poročilo o delu Upravnega odbora**

Letno poročilo o delu je podala predsednica Zdenka Katkić. Člani zbora so Letno poročilo za leto 2015 prejeli z gradivom in je sestavni del tega zapisnika.

Letno poročilo o delu UO DŠZ za leto 2015 je podala predsednica UO Marija Miklič. Gradiva člani zbora predhodno niso prejeli.

Pismeno poročilo UO DŠZ je Marija Miklič dostavila naknadno in je sestavni dela zapisnika.

Razprave na poročilo o delu društva, ki ga je podala Zdenka Katkić ni bilo.

Razprava je potekala na poročilo o delu UO DŠZ. V razpravi so sodelovali naslednji razpravljavci:

* Marija Vukovič, telovadna skupina BS3, Ljubljana je menila, da so vsi očitki na delo predsednice DŠZ neumestni.
* Neda Galijaš iz skupine Vič je ugovarjala k očitku, podanem v poročilu UO o tem, da spletna stran DŠZ ni dovolj ažurirana. To trditev je odločno zanikala in zatrdila, da je spletna stran DŠZ sproti ažurirana.
* Boris Murata iz skupine Meduza Portorož je izrazil veliko negodovanje nad poročilom predsednice UO Marije Miklič,
* Dušan Fatur, iz skupine Lj.- Vič je pohvalil dosedanje delo predsednice društva Zdenke Katkić in zanikal očitke, ki jih je podala predsednica UO Marija Miklič,
* Slavica Rakovič, iz skupine Obala, ki je sočasno tudi članica UO je pojasnila, da je poročilo UO sestavni del celotnega poročila o delu DŠZ za leto 2015 ter pri tem predlagala, da se na zboru članov izpostavijo katere so napačne odločitve UO DŠZ.
* Ana Smerajc iz skupine BS3 Ljubljana je odločno podprla delo dosedanje predsednice Zdenke Katkić,
* Majda Buda iz skupine Mengeš, je poudarila kaj je poslanstvo DŠZ in pri tem pripomnila naj se ga kot takega tudi izvaja,
* Dunja Gartnar iz skupine Šmarješke toplice je poudarila, da se je UO redno sestajal in da je bilo v to vloženo veliko dela. Pri tem je menila, da so bili člani DŠZ premalo obveščeni o dogajanju znotraj DŠZ.

Sprejet je bil

* **SKLEP**: Zbor članov potrjuje poročilo o delu društva in o delu UO DŠZ za leto 2015.

ZA je glasovalo 236 članov, PROTI : 2 člana, VZDRŽAL se ni nihče

**Ad/4 Letno finančno poročilo za leto 2015**

Letno finančno poročilo za leto 2015 je podala predsednica Zdenka Katkić. Člani zbora so Letno poročilo za leto 2015 prejeli z vabilom in je sestavni del tega zapisnika.

Soglasno je bil prejet je bil:

**SKLEP**:

* Zbor članov potrjuje Letno finančno poročilo Društva Šola zdravja za leto 2015.
* Zbor članov potrjuje, da se presežek prihodkov nad odhodki v višini 2.524,05 EUR razporedi za plačilo davka iz dohodka v višini 55,42 EUR, preostanek presežka v znesku 2.468,63 EUR, pa se uporabi za kritje izgube iz preteklih let. Višina pokrivanja izgube iz preteklih let je 733,18 EUR, katera se je v celoti pokrila, tako da se je društveni sklad dvignil iz -733,18 EUR na 1.735,45 EUR.

**Ad/5 Predsednica - odstopna izjava**

Zdenka Katkič je prisotnim obrazložila razloge zakaj je podala odstopno izjavo. Izpostavila je predvsem naslednje razloge:

* Ustanovitev DŠZ in njegov osnovni namen oziroma cilji, da se jutranjo telovadbo pripelje v vsako občino v Sloveniji in v vsako vas, so zanjo jasni in od njih ne želi odstopiti, saj je bilo društvo s tem namenom tudi ustanovljeno. Poudarila je, da rada dela to delo, vedno stoji za vsem in ve tudi, da je za razvoj DŠZ še veliko možnosti. Zato se z usmeritvami UO o tem, da se društvo omeji le na manjši obseg dela in zgolj na lokalno raven, ne more strinjati;
* Prav tako je poudarila, da je v tem času društvo iz 151 oz. 11 *s*kupin preraslo v vseslovensko društvo, z več kot 2.000 člani, ki trenutno telovadijo v 102 skupinah po celi Sloveniji. Ker je trenutno zaposlena le za štiri ure, takega obsega dela, z vsemi spremljajočimi razpisi in drugimi obveznostmi, enostavno ne zmore več opravljati v času zaposlitve za 4 ure. Podpore UO glede tega ni imela nobene. Dejstvo, da ji do upokojitve manjka še 8 let, jo sili, da se zaposli za poln delovni čas, za kar ima vse možnosti tudi pri drugi organizaciji. Zato je bila postavljena pred alternativo, da se nemudoma odloči za zaposlitev za 8 ur, ali to v DŠZ ali v drugi organizaciji.
* Velik problem vidi tudi v tem, da je bilo že leta 2014 dogovorjeno, da se glede na nove razmere in dane pogoje, spremeni in dopolni statut društva. V UO zato ni bilo pravega posluha. Kljub temu, da je bila imenovana statutarna komisija, ki je pripravila osnutek akta, UO v tem času ni realiziral zastavljene naloge in ni predložil predloga akta v razpravo in sprejem zboru članov. Novi pogoji dela in razvoj društva v tem času pa tega enostavno več ne dovoljujejo. Statut je temeljni akt društva, od katerega so odvisne pravice in dolžnosti članstva, je osnovna podlaga za prijavljanje na razpisna sredstva in temeljna podlaga sploh za delo društva.

Fani Zrimšek, Cerknica je glede odstopa predsednice Zdenke Katkić poudarila, da je DŠZ v zadnjem času doseglo razvoj, ki presega vse dosedanje okvire organiziranosti in dela, ki je določen s statutom. Opozorila je tudi na velik nesmisel, ki ga vsebuje obstoječi statut DŠZ, ki določa posebej predsednika društva in posebej predsednika UO. Praksa drugih društev po Sloveniji je, da je predsednik društva sočasno tudi predsednik UO, kar je edino smiselno in razumljivo. Predsednik društva je namreč zakoniti zastopnik društva, ki zastopa društvo navzven in navznoter, ter je zadolžen za zakonitost poslovanja in delovanja društva. To, da ima UO in predsednica društva, tudi vsak drugačne usmeritve, je popolnoma nesprejemljivo in društvo ne pelje nikamor. Razumljivo je tudi, da tak porast članstva, zahteva tudi večji obseg dela in vsekakor tudi polno zaposlitev. Poudarila je tudi, da je DŠZ vseslovensko društvo in se njegov status ne more kar tako omejevati z usmeritvami članov UO.

Predsednik delovnega predsedstva dr. Habe je kot zaključek te točke povzel , da je predsednica Katkičeva za umik odpovedi postavila tri pogoje in sicer : 8 urno zaposlitev , sprejem novega Statuta in izvolitev novega Upravnega odbora. Zbor se je z temi postavkami strinjal in zato smo njeno odpoved vzeli le na znanje . Kot  dopolnitev  je prosila za besedo še Dunja  Gartner / Šmarješke toplice / in izjavila ,  da je stari UO zahtevo predsednice po 8 urni zaposlitvi že sprejel , nakar smo zaključili to točko dnevnega reda .

**Ad/6 Poročilo nadzornega odbora**

Letno poročilo nadzornega odbora je podala predsednica NO Alenka Selak. Gradiva člani zbora niso predhodno prejeli. Pismeno poročilo nadzornega odbora je predsednik NO Alenka Selak izročila predsednici društva*,* ter predsedniku zbora članov in je sestavni del tega zapisnika.

K poročilu NO je član NO Dane Klepec podal še pojasnila glede pomanjkljivosti v obstoječem statutu. V do sedaj veljavnem statutu je veliko nedorečenosti in pravnih praznin, ki v društvu ustvarjajo veliko zmedo. Tako so si v neskladju . in 15. člen Statuta, katerih določbe ustvarjajo in povzročajo vrsto nejasnosti. To je tudi povzročilo in nedorečenosti med delovanjempredsednice društva in predsednice UO. Kljub temu, da je bilo že leta 2014 dogovorjeno, da se statut spremeni in dopolni, še do danes ni realiziran sklep, ki bi moral biti sprejet na 6. občnem zboru društva. Osnutek novega pravilnika je kar nekaj časa pripravljen, vendar kljub prizadevanjem, do danes bilo dovolj volje in interesa, da bi se pripravil kot predlog za sprejem na zboru članov. Na to tudi jasno kaže predsedničina odstopna izjava, pred končanjem mandata in opozarja na to, da je v delovanju organov društva nekaj hudo narobe in da ona kot predsednica, tako ne more delati. Glede na rezulate, ki so bili doseženi v 6 letih, je danes čas, da resno pristopimo in razrešimo ta problem.

Razprava:

* Zlata Fojan je glede na predlog sklepov, ki jih je podal NO opozorila, da sklep o prenehanju organov društva lahko poteče šele z izvolitvijo novih članov.
* Dr. Franc Habe na prisotne člane zbora poziva naj vsi, ki imajo pravno znanje poskušajo društvu pomagati s tem, da se besedilo novega statuta čim prej pripravi in se ga čim prej pošlje skupinam v razpravo in k zbiranju pripomb.
* Dane Klepec je sedanjo predsednico Zdenko Katkić vprašal, če sprejema naloge in pogoje, ki jih NO v svojem predlogu sklepov predlaga.
* Predsednica Zdenka Katkić je odgovorila, da ob pogojih, ki jih v predlogih sklepov predlaga NO, sprejema vse predlagane zadolžitve NO.
* Nežka Kurnik iz Hajdine sprašuje, če je možno, da društvo dva meseca deluje brez organov društva.
* Na vprašanje Fojanove in Kurnikove odgovarja Fani Zrimšek, upokojena pravnica, ki pove, da je zbor članov najvišji organ društva in kot najvišji organ društva lahko tudi o tem odloča. Pristojnosti Nadzornega odbora so opravljene v skladu z določbo 16. člena obstoječega Statuta. Zbor članov pa mora o predlogih NO odločiti s sklepom. Dva meseca je pač izredno stanje v društvu, ki je namenjeno za odpravo nastalih nepravilnosti, ki jih NO ugotavlja in ki hkrati predlaga tudi rešitve.

Sprejeti so bili naslednji

**SKLEPI:**

* Sprejme se poročilo Nadzornega odbora za leto 2015;
* Odstopna izjava predsednice Zdenke Katkić se vzame na znanje;
* Z dnem 19. 3. 2016 se razrešijo organi društva: Upravni odbor, Nadzorni odbor in

Častno razsodišče;

* Predsednico društva v odstopu Zdenko Katkić se pooblasti, da izmed članov društva

izbere največ 10 članov. Ta delovna skupina v 60 dneh izvede pripravo novega

temeljnega akta in pripravi predlog za obravnavo in sprejem na izrednem zboru

članov;

* V roku največ 90 dni predsednica v odstopu, skliče izredni zbor članov, ki bo odločal o

sprejemu novega akta društva;

* Po sprejemu novega temeljnega akta društva predsednica v odstopu izvede v skladu z

določili novega temeljnega akta, postopek za izvolitev in imenovanje vseh organov

društva. Rok za izvršitev tega sklepa je največ 60 dni po sprejemu temeljnega akta

društva;

* Predsednica društva v odstopu vodi posle društva do izrednega zbora članov, na

katerem bo izvoljeno novo vodstvo društva.

ZA sklep je glasovalo 232 članov, PROTI je bil 1 član , VZDRŽANIH je bilo 5 članov.

**Ad/7 Program dela za leto 2016**

Program dela predstavi predsednica društva Zdenka Katkič in je priloga tega zapisnika:

Soglasno je bil sprejet

**SKLEP:** Zbor članov sprejme program dela Društva Šola zdravja za leto 2016.

**Ad/8 Finančni načrt za leto 2016**

Finančni načrt za leto 2016 je predstavila predsednica društva Zdenka Katkić in je priloga tega zapisnika.

Soglasno sta bila sprejeta naslednja

**SKLEPA**:

* Zbor članov sprejema finančni načrt društva za leto 2016
* Zbor članov potrjuje višino članarine za leto 2016 v višini 20,00 EUR.

**Ad/ Razno**

Pod točko razno ni bilo razprave. Predsednik delovnega predsedstva dr. Franc Habe se je vsem prisotnim članom zahvalil za sodelovanje.

Predsednica povabi na pogostitev ter na ogled Slamnikarskega muzeja in na pohod ob Kamniški Bistrici.

Zbor je bil zaključen, dne 19. marca 2016 ob 13.00 uri.

**Zapisnikar: Predsednik delovnega predsedstva:**

**Lidija Leskovšek Dr. Franc Habe**

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Overovatelja zapisnika:**

* Jana Vrhovnik

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* Sonja Mavrič

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_